SCB Financial Markets คาดกรอบเงินบาทวันนี้ 34.15-34.35 บ./ดอลลาร์
SCB Financial Markets คาดเงินบาทวันนี้ (10 เม.ย.66) เคลื่อนไหวในกรอบ 34.15-34.35 บาท/ดอลลาร์
SCB Financial Markets คาดเงินบาทวันนี้ (10 เม.ย.66) เคลื่อนไหวในกรอบ 34.15-34.35 บาท/ดอลลาร์
10 เม.ย. 2566

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (10 เม.ย.66) เคลื่อนไหวในกรอบ 34.15-34.35 บาท/ดอลลาร์ โดยค่าเงินดอลลาร์สหรัฐแข็งค่าขึ้น หลังตัวเลขการจ้างงานนอกภาคเกษตรสหรัฐออกมาใกล้เคียงกับที่คาด 236,000 ตำแหน่ง อัตราการว่างงานอยู่ที่ 3.5% ลดลงจาก 3.6% และค่าจ้างรายชั่วโมงอยู่ที่ +0.3% จาก +0.2% เดือนก่อนหน้า
ตลาดคาดธนาคารกลางสหรัฐ (เฟด) มีโอกาส 70% ในการปรับดอกเบี้ยขึ้น 25 bps ในการประชุมครั้งหน้า จับตาดูตัวเลขเงินเฟ้อสหรัฐฯ ที่จะประกาศวันพุธนี้ คาดการณ์ที่ 5.6% เมื่อเทียบจากปีก่อน รวมถึงรายงานผลการประชุมเฟด
วันอังคารติดตามการปรับตัวเลข GDP เศรษฐกิจโลก จากกองทุนการเงินระหว่างประเทศ (IMF) และรายงานผลประกอบการภาคธนาคารสหรัฐในช่วงปลายสัปดาห์